### Beslutninger

Fremsendes til [adresse] og Beskæftigelsesudvalget til behandling i henhold til beslutning i byrådets møde den 4. juni 2024.

###

Forslag

Vi foreslår, at tilbud på det specialiserede socialområde i Århus kommune formulerer en servicedeklaration, som beskriver de ydelser og aktiviteter og deraf afledt service, som det enkelte tilbud tilbyder de mennesker, som bruger eller bor på stedet. Servicedeklarationerne skal medvirke til at skabe en fælles forståelse for tilbuddenes indhold, og medvirke til at skabe en fremtidig demokratisk kvalitetssikring af de ydelser, som tilbuddene leverer. En servicedeklaration skal udarbejdes i en proces med tilbuddets ledelse, medarbejdere og brugerrepræsentanter, hvor der er lagt stor vægt på bred brugerinddragelse, så man opnår en reel medbestemmelse. Ændringer i et tilbuds servicedeklaration skal ligeledes drøftes og vedtages i et forum, hvor ledelse, medarbejdere og brugere er repræsenteret. En servicedeklaration skal beskrive følgende om tilbuddet: Formål, kontaktoplysninger, præsentation inkl. åbningstider, målgruppe og tilbuddets ydelser/aktiviteter.

Det skal desuden beskrives, hvordan servicedeklarationerne monitoreres, dvs. sikre tilsyn og overholdelse. Det kunne være et krav, at tilbuddene skal aflevere en årlig beskrivelse af, hvordan tilbuddet har levet op til deres servicedeklaration.

Begrundelse

Projektets deltagere oplever, at servicen på mange sociale tilbud forringes, og at det sker uden inddragelse af brugerne.

Vi ønsker os flere meningsfulde aktiviteter, større mulighed for at arbejde og tjene lidt penge (fx på det sociale frikort) eller mulighed for at deltage i noget uddannelse/kurser. Det var der en gang, men nu er der næsten ikke noget tilbage, som man kan deltage aktivt i.

Vi savner, at der tilbydes flere aktiviteter og bedre ydelser. Vi ser gerne, at der er koordinerede åbningstider mellem tilbud, så der fx ikke er timer om aftenen, hvor alt er lukket, at der er adgang til mere rådgivning omkring fx sundhed og økonomi, og at det er muligt at få mere varm mad. Vi ønsker os også værksteder med mulighed for at arbejde på timebasis med løn.

Alt det vil vi kunne stille som forslag til at indgå i servicedeklarationerne, og vi kan på den måde bidrage til demokratiske drøftelser af tilbuddenes indhold, muligheder og fælles forståelse. På den måde får vi ejerskab og direkte indflydelse på kvalitetssikringen af de sociale tilbud, som betyder meget for vores livskvalitet.

Desuden savner vi, at der gøres en større indsats fra personalets side for at informere om, hvad der sker, og at der arbejdes med at motivere folk til at deltage i og blive en aktiv del af fællesskaberne, hvis de ønsker det. Vi vil gerne, at de sociale tilbud ikke er en parkering, men noget man kan være aktiv deltagende i, hvis man vil.

INDSTILLING FRA MAGISTRATSAFDELINGEN FOR SOCIALE FORHOLD OG BESKÆFTIGELSE

Svar på forslag fra demokratiprojektet ”Lyt så alle stemmer bliver hørt” om servicedeklaration

### Resume

Sociale Forhold og Beskæftigelse har vurderet forslaget ”Forslag fra demokratiprojektet ”Lyt, så alle stemmer bliver hørt” om servicedeklaration”, som skal sikre, at

borgerne let skal kunne forstå og sætte sig ind i, hvad de sociale tilbud indeholder og tilbyder. Det gælder ikke mindst, når disse retter sig mod socialt udsatte borgere. Det er samtidig afgørende, at borgerne inddrages, og at der sikres koordinering på tværs af tilbud på området.

Forvaltningen vurderer, at servicedeklarationer vil medføre yderligere bureaukrati, og at det modarbejder den faglige tilgang og strømning, hvor sociale ydelser bliver til i samarbejde med borgeren og ikke ud fra standardiserede ydelseskataloger.

Hvis der skal udarbejdes servicedeklarationer, vil det være en ekstra arbejdsopgave.

### Beslutningspunkter

Det indstilles:

At 1) Byrådet tager til efterretning, at Sociale Forhold og Beskæftigelse på baggrund af forslaget fra demokratiprojektet bruger eksisterende samarbejds- og mødefora til at tydeliggøre indsatser og tilbud.

At 2) Byrådet tager til efterretning, at Sociale Forhold og Beskæftigelse sætter ekstra fokus på borgerinddragelse på området f.eks. gennem møder med borgerpanelet.

At 3) Byrådet ikke imødekommer forslag om, at tilbud på det specialiserede socialområde i [adresse] formulerer servicedeklarationer.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 06-03-2024

Frederikke Lind: 21

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 6. marts 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 28-05-2024

Frederikke Lind: 3

Fremsendes til [adresse] med bemærkning, at Magistraten i mødet den 28. maj 2024 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 8. maj 2024.

Rådmand Lennarth Holm tog forbehold.

Rikke Jespersen var forhindret i at deltage i sagens behandling.

Udvalg: Social- og Beskæftigelsesudvalget

Dato: 12-06-2024

Frederikke Lind: 3

Der var foretræde fra Tours on wheels og Foreningen Gadeliv. Udvalget drøftede sagen på baggrund af indstillingen og bemærkningerne fra foretræderne.

Det blev særligt drøftet, om man med indførelse af servicedeklarationer opnår den brugerinddragelse, der er baggrunden for ønsket om servicedeklarationer.

Udvalget konkluderede ikke på sagen. Der fremsendes en ny indstilling med henblik på fornyet drøftelse af sagen på næste udvalgsmøde.

Udvalg: Social- og Beskæftigelsesudvalget

Dato: 26-06-2024

Frederikke Lind: 3

Ragnhild Brandt, Sten Østergaard, Charlotte Iversen og Maiken Schultz kunne tiltræde indstillingen i overensstemmelse med Magistratens anbefaling med følgende bemærkninger: Udvalget anerkender forslagets intention om at styrke dialogen og inddragelsen af brugerne af Værestedet og andre sociale tilbud. Udvalget ønsker ikke, at der udarbejdes servicedeklarationer, som det beskrives i forslaget fra demokratiprojektet ”Lyt, så alle stemmer bliver hørt”, da det vurderes at være for bureaukratisk, og da der allerede arbejdes med gennemsigtighed, medejerskab og inddragelse i de tilbud, som borgerne modtager fra Magistratsafdelingen for Sociale Forhold og Beskæftigelse.

Udvalget ønsker i stedet, at der på Værestedet arbejdes med en enklere model for dialog og inddragelse af brugerne med udgangspunkt i det vedlagte forslag fra forvaltningen, der er inspireret af et fremsendt forslag fra Foreningen Gadeliv.

Ragner Kjeldsen og Mahad Nicolaj Simonsen tog forbehold.

Nete Clausen var forhindret i at deltage i udvalgets behandling af sagen.